<classify> Mechi hiyo iliyopangwa kuchezwa kwenye Uwanja wa Eldorado, Johannesburg ni ya kwanza tangu timu hiyo ipige kambi nchini humo wiki iliyopita kujiandaa na mechi dhidi ya Algeria katika kuwania kufuzu michuano ya Kombe la Dunia Urusi mwaka 2018.Awali, ilikuwa icheze mechi ya kirafiki na timu ya chuo cha Pretoria inayoshiriki Ligi Kuu ya ABSA, lakini ikafutwa na Chama cha soka nchini humo SAFA kuipa nafasi hiyo timu ya vijana.Akizungumza na gazeti hili kwa njia ya mtandao jana, Mkwasa alisema amefanya mazoezi na kikosi chake ana imani mechi ya leo itamsaidia kuona wapi panahitaji marekebisho. Ndio tutacheza mechi na timu ya vijana, naona sio mbaya kuliko kufanya mazoezi na kuja moja kwa moja kwenye mechi bila kujipima na mechi, naamini mechi hii itakuwa msaada mkubwa kwetu benchi la ufundi kuona wapi turekebishe, alisema.Alisema hali ya kambi inakwenda vizuri na anafurahi kuona mabadiliko kila wanapofanya mazoezi. Timu ipo tayari kucheza na Algeria tunafahamu ugumu na umuhimu wa mechi hii hivyo tunajitahidi tuwezavyo kupata matokeo mazuri, alisema. Kikosi cha Taifa Stars kinatarajiwa kurejea nchini keshokutwa kabla ya kushuka uwanja wa Taifa Jumamosi kumenyana na Algeria.  <topic>: michezo 